Aalu

Aalu ek rakam ke tarkaari hae. Iske paudha chhota rahe hae aur iske patti barraa rahe hae. Aalu ke uu hissa khaawa jaae jon ki jamiin ke bhittar rahe hae. Aalu me dher starch aur carbohydrate rahe hae. Aalu jaada kar ke ujjar, nai to, piyar aur chilkaa brown nai to piyar rahe hae.

Agar aalu me anjor lage hae tab uu green hoe jaae hae aur jahar ban jaae hae.

Aalu, South America ke Andes pahaarr ke uuncha aur thanda jagha se aais hae. jab Soanish log South America aain tab ii log aalu ke Europe lae gain. Aalu, dunia ke dher des ke khaas khaana hae aur dunia bhar ke puura khaana ke supply ke khaas hissa hae. Dher sau saal ke selective breeding se abhi 5,000 se jaada rakam ke aalu hae. Aalu Europe ke jaruri fasal (crop) hae, jaada kar ke Northern aur Eastern Europe me, jahaan ke per capita production abhi bhi dunia ke sab se jaada hae. 21st century me aalu ke kheti sab se jaada, southern aur eastern Asia me bhais hae aur 2023 me India aur China dunia ke sab se jaada aalu bowat rahin.

References

vibhag:A
vibhag:Khaana